Diari Oficial de la Generalitat Valenciana


Sumari del DOGV 5705, del 18-02-2008 (2008/1486)

Informació pública de la modificació del Projecte d'Urbanització de la UER-3 del Sector PPR-3.
----------------------------------------------------------------------------------------------

### Dades del document

Número de DOGV
:   5705

Data del DOGV
:   18-02-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/1486


Data del document
:   10-12-2007

Organisme emissor
:   Ajuntament d'Alginet

Tipus de document
:   Informació Pública

Descriptors 

:   * Alginet
    * administració local
    * pla d'urbanisme

Informació pública de la modificació del Projecte d'Urbanització de la UER-3 del Sector PPR-3. [2008/1486]  
L'alcalde president de l'Ajuntament d'Alginet, ha dictat la resolució següent:  
Resolució núm. 1007/2007  
Atesa la sol·licitud presentada en data 10.08.2007 (registre entrada 3862) per Juan Vicente Maravilla Moreno, en representació d'HAC 90 Arquitectes, SL, com a directors de l'obra d'urbanització de la unitat d'execució UER-3 del sector PPR 3, per la qual es presenten dos còpies del projecte d'urbanització modificat i el nou compte de liquidació provisional.  
Atés l'informe emés per l'arquitecte municipal, amb data 22 d'octubre de 2007, així com l'emés amb la mateixa data i entrada en el Departament d'Urbanisme de 19 de novembre de 2007.  
Atés l'informe jurídic emés per la TAG d'Urbanisme amb data 29 de novembre de 2007.  
Vist que mitjançant acord del Ple de l'Ajuntament, en sessió celebrada el 26 de febrer de 2004 (assumpte IV.3) es va disposar: «(...) Segon. Aprovar provisionalment fins que es dispose de cèdula d'urbanització el pla parcial i programa d'actuació integrada de la unitat d'execució residencial 3 delimitada dins del sector PPR-3 per a la gestió directa per este ajuntament, i aprovar definitivament, encara que no sense tindre efectivitat fins que es dispose de la indicada cèdula, la resta de la documentació consistent en el projecte d'urbanització, l'estudi de seguretat i salut i el projecte de reparcel·lació amb les modificacions introduïdes basant-se en les observacions realitzades per este ajuntament i amb les al·legacions que s'estimen.»  
Vist que el 29 de juny de 2004 es va expedir cèdula d'urbanització (ref. 61452892); es va elevar l'aprovació provisional a definitiva mitjançant Resolució de l'Alcaldia núm. 654/2004, de 26 d'octubre de 2004.  
Vist que la tramitació de la modificació interessada ha de regir-se per la Llei 6/1994, de 15 de novembre, Reguladora de l'Activitat Urbanística (LRAU), en aplicació de la disposició transitòria primera de la Llei 16/2005, de 30 de desembre, Urbanística Valenciana i de la disposició transitòria tercera del Decret 67/2006, de 12 de maig, pel qual s'aprova el Reglament d'Ordenació i Gestió Territorial i Urbanística, per tractar-se d'una modificació de projecte iniciat sota la seua vigència.  
Vist d'aplicació el que disposen els seus arts. 55.1 i 53.1, paràgraf primer, i remissió als articles 45 i 46, així com el que disposa l'art. 175 del Reglament de Planejament de la Comunitat Valenciana, aprovat per Decret 201/1998, de 15 de desembre, i l'article 139.1 del mateix text reglamentari, així com els articles 67.3 i 4 i 71.4 de la LRAU.  
Fent ús de les atribucions que m'atorga l'art. 21.1 de la Llei 7/1985, de 2 d'abril, Reguladora de les Bases de Règim Local, i vistos els informes que hi ha en l'expedient, pel present edicte resolc:  
Primer  
Sotmetre a informació pública, durant un termini de 20 dies hàbils, el Projecte Modificat del Projecte d'Urbanització de la UER-3 delimitada dins del sector PPR-3, l'import del qual ascendix a la quantitat d'1.175.498,55 euros, mitjançant un edicte publicat en el Diari Oficial de la Comunitat Valenciana i en un diari no oficial d'àmplia difusió a la localitat, amb l'avís als interessats de la possibilitat de formular al·legacions.  
Segon  
Així mateix, sotmetre a informació pública durant un termini de 20 dies hàbils la liquidació provisional de les càrregues d'urbanització corresponents a la reparcel·lació de la UER 3 que ascendix a la quantitat d'1.332.447,19 euros.  
Tercer  
Amb anterioritat a la publicació de l'esmentat edicte, remetre avís del seu contingut al domicili fiscal dels qui consten en el cadastre com a titulars de drets afectats pel projecte modificat d'urbanització que es tramita, així com als altres interessats; se'ls avisa que el dit document es troba depositat a disposició del públic a l'Ajuntament d'Alginet, per a consultar-lo durant el període d'informació pública que començarà a comptar a partir de l'endemà de la publicació en el Diari Oficial de la Comunitat Valenciana.  
Ho mana i firma l'alcalde president.  
Alginet, 10 de desembre de 2007.- L'alcalde president: Enrique Girona Climent.